Algimanta Pabedinskienė

Algimanta Pabedinskienė (sündinud 25. märtsil 1965 Liepājas) on Leedu poliitik. Ta oli 13. detsembrist 2012 kuni 13. detsembrini 2016 Leedu sotsiaalhoolekande- ja tööminister (Algirdas Butkevičiuse valitsuses).

Ta on lõpetanud 1983. aastal Kapsukase 6. Keskkooli (praeguse Marijampolė Sūduva gümnaasiumi) ja 1988. aastal Vilniuse Ehitusinseneride Instituudi ehitusinseneri erialal. 2005. aastal sai ta Kaunase Tehnoloogiaülikoolist magistrikraadi juhtimises ja ärijuhtimises.

Pärast kõrgkooli lõpetamist töötas ta insenerina ja tegutses eraettevõtluses. Aastatel 2004–2005 õpetas ta majandust Marijampolė J. Totoraitise Keskkoolis ja 2005–2012 oli Marijampolė kolledži lektor.

Aastatel 2007–2012 oli ta Kaunase kaubandus-, tööstus- ja käsitöökoja Marijampolė filiaali direktor.

13. detsembrist 2012 kuni 13. detsembrini 2016 oli ta Leedu sotsiaalhoolekande- ja tööminister.

Kategooria:Leedu poliitikud
Kategooria:Sotsiaalministrid
Kategooria:Ehitusinsenerid
Kategooria:Gediminase-nimelise Vilniuse Tehnikaülikooli vilistlased
Kategooria:Kaunase Tehnoloogiaülikooli vilistlased
Kategooria:Sündinud 1965